**Znanstveno-raziskovalno središče Koper**

Garibaldijeva 1, 6000 Koper

Tel.: +386 5 663 77 00

Fax: + 386 5 663 77 10

http://www.zrs-kp.si/

E-pošta: info@zrs-kp.si

Datum objave: 11.09.2024

Datum zaključka: 16.09.2024

Mesto objave: Spletna stran ZRS – Koper, Zavod RS za

zaposlovanje

# Znanstveno-raziskovalno središče Koper na podlagi 12., 19., 28., 29., 30., 31. člena Zakon o znanstvenoraziskovalni in inovacijski dejavnosti (Uradni list RS, št. [186/21](http://www.uradni-list.si/1/objava.jsp?sop=2021-01-3695); v nadaljevanj: ZZrlD), na podlagi 10., 11., 12., 13., 15. in 19. člena Pravilnika o izboru in financiranju usposabljanja mladih raziskovalk in raziskovalcev za leto 2023 - 2027 številka 03-03/23 z dne 16.03.2023 (v nadaljevanju: Pravilnik), ter Sklepa o izboru mentorjev MR 2024 številka 125-02/24 z dne 20.3.2024, objavlja

**JAVNI RAZPIS ZA KANDIDATE ZA MLADE RAZISKOVALCE V LETU 2024**

1. **Predmet javnega razpisa**

Predmet javnega razpisa je izbor kandidatov za mlade raziskovalce, ki se bodo usposabljali v okviru raziskovalnega programa Znanstveno-raziskovalnega središča Koper za pridobitev doktorata znanosti.

1. **Mentorica raziskovalnega področja**

Kandidati se lahko prijavijo na prosto mesto mladega raziskovalca pri mentorici v okviru znanstvene vede in na izbranem področju, ki je bil izbran na **podlagi poziva kandidatom/kam skladno z določil** Pravilnika:

|  |  |  |
| --- | --- | --- |
| **Ime in priimek mentorice** | **Raziskovalno področje** | **Raziskovalni program** |
| dr. Milena  Bučar-Miklavčič | 1.04 Naravoslovje Kemija | P5-0453 Sredozemske kmetijske prakse in družbe v prilagajanju okoljskim spremembam |

Pri mentorici je lahko izbran samo en kandidat. V primeru, da je kandidatov več, se razvrstijo po doseženi skupni oceni v skladu s kriteriji izbire. Izbran je najbolje ocenjeni kandidat. Če izbrani kandidat odstopi od kandidature ali ne dostavi potrebnih dokazil do roka, določenega v razpisu, se izbere naslednji kandidat glede na skupno doseženo oceno.

1. **Pogoji za kandidiranje na javnem razpisu**

3.1 Skladno z določili 10. člena Pravilnika mora kandidat za mladega raziskovalca izpolnjevati naslednje pogoje:

* še nima zaključenega doktorata znanosti oziroma pridobljenega znanstvenega naslova doktor/doktorica znanosti,
* še ni bil/a zaposlen/a kot mladi/a raziskovalec/ka,
* ima zaključen študijski program druge stopnje oziroma ima primerljivo izobrazbo, doseženo na univerzah v tujini,
* povprečno oceno vseh izpitov in vaj na študijskem programu druge stopnje ima najmanj 8,00 (upošteva se tudi ocena magistrskega dela),
* od leta zaključka študijskega programa druge stopnje oziroma študijskega programa, s katerim izpolnjuje pogoje za vpis v doktorski študijski program, niso minila več kot 4 leta. Če je kandidat/ka za mladega/o raziskovalca/ko izkoristil/a dopust iz naslova zavarovanja za starševsko varstvo v trajanju najmanj šestih mesecev za posameznega otroka v času od zaključka študijskega programa druge stopnje oziroma študijskega programa, s katerim izpolnjuje pogoje za vpis v doktorski študijski program, se ta čas podaljša za eno leto. Enako velja v primeru odsotnosti zaradi bolezni v trajanju skupno najmanj šest mesecev.

Kandidati/ke za mlade raziskovalce/ke so tisti, ki se pred sklenitvijo pogodbe o zaposlitvi vpisujejo v prvi ali drugi letnik študijskega programa tretje stopnje.

1. **Merila za ocenjevanje kandidatov**

Skladno z določili 11. člena Pravilnika so merila za ocenjevanje kandidatov za mlade raziskovalce sledeča

* povprečna ocena študijskega programa druge stopnje oziroma študijskega programa, s katerim izpolnjuje pogoje za vpis v doktorski študijski program (3 točke za povprečno oceno od vključno 9 do 10 in 1 točka za povprečno oceno od vključno 8 do 8,99),
* prejete nagrade oziroma priznanja (univerzitetna nagrada 1 točka, druge nagrade oz. priznanja za strokovno delo po 0,50 točke za vsako, vendar za vse nagrade oz. priznanja skupaj največ 2,00 točki),
* objavljeni strokovni ali znanstveni članki (do 1,00 točka za avtorstvo ali sorazmerni del za soavtorstvo, vendar največ 2,00 točki skupaj),
* sodelovanje pri raziskovalnem delu (do 2,00 točki),
* ocena razgovora s kandidatom (do 10,00 točk).

Merila so opredeljena tudi v obrazcu Potrdilo in ocenjevalni list, ki ga izpolni mentor in je razpisni dokumentaciji priložen zgolj informativno.

1. **Čas financiranja**

Predvideni začetek financiranja usposabljanja mladih raziskovalcev/k je 1. oktober. Usposabljanje mladih raziskovalcev/k se financira do doktorata znanosti, vendar največ 4 leta.

Če bo kandidat/ka za mladega/o raziskovalca/ko ob nastopu zaposlitve vpisan/a v drugi letnik doktorskega študijskega programa, se njegovo usposabljanje financira do doktorata znanosti, vendar največ 3 leta.

1. **Vsebina prijave**

Prijava na javni razpis **mora vsebovati izpolnjen in podpisan prijavni obrazec in samostojne priloge:**

* **življenjepis**
* **dokazilo o izobrazbi:**
  + **fotokopija diplome in priloge k diplomi oz. pisna izjava,** da bo kandidat diplomiral in predložil potrdilo o opravljeni diplomi s prilogo k diplomi,
  + ali **dokazilo o opravljenem znanstvenem magisteriju**,
  + ali **potrdilo o vpisu na podiplomski študij tretje stopnje** (v kolikor je kandidat že vpisan na podiplomski študij tretje stopnje),
* **uradno dokazilo o opravljenih izpitih in vajah s povprečno študijsko oceno vseh izpitov in vaj na študijskem programu druge stopnje ima najmanj 8,00 (upošteva se tudi ocena magistrskega dela),**
* **pisno izjavo kandidata, da še ni bil financiran** v programu mladih raziskovalcev in da podiplomski študij v času usposabljanja mladega raziskovalca ne bo financiran v okviru drugih javnih sredstev,
* **fotokopijo veljavnega osebnega dokumenta,**
* **pisno izjavo kandidata,** da se lahko osebni podatki, navedeni v prijavi, uporabijo za evidence oziroma sezname določene Pravilnikom.
* **fotokopijo dokazila o morebitnem** starševskem dopustu ali daljši, več kot šestmesečni, dokumentirani bolezenski odsotnosti.

**Če kandidat za mladega raziskovalca ni opravil dodiplomskega ali podiplomskega študija druge stopnje oziroma magistrskega študija v Republiki Sloveniji,** mora priložiti še:

* **odločbo** visokošolskega zavoda o priznavanju tujega izobraževanja za namen izobraževanja v Republiki Sloveniji in
* **pretvorbo povprečne ocene dodiplomskega študija** glede na sistem ocenjevanja, ki se izvaja na visokošolskih zavodih v Republiki Sloveniji, ki jo pripravi izvajalec usposabljanja, upoštevaje sistem ocenjevanja v tujini opravljenega izobraževanja, ali
* **pisno izjavo,** da bo predložil odločbo visokošolskega zavoda o priznavanju tujega izobraževanja za namen izobraževanja v Republiki Sloveniji skupaj s pretvorbo povprečne ocene dodiplomskega študija.

**Kandidat lahko prijavi priloži tudi naslednje samostojne priloge:**

* dokazilo o prejetih nagradah oziroma priznanjih,
* dokazilo o objavljenih znanstvenih člankih (upošteva se avtorstvo oz. soavtorstvo),
* opis dosedanjega sodelovanja pri razvojno-raziskovalnem delu.

1. **Rok in način oddaje prijave**

Prijave s prilogami v zaprti ovojnici z vidno oznako **»Ne odpiraj – prijava na javni razpis za mladega raziskovalca pri mentorici dr. Mileni Bučar-Miklavčič «**, ter z **navedbo svojega imena, priimka in polnega naslova** lahko kandidati oddajo:

* osebno na sedežu **Znanstveno-raziskovalnega središča Koper, Garibaldijeva 1, 6000 Koper** (v tajništvu, 1. Nadstropje) vsak delovnik od 8. do 15. ure ali
* pošljejo s priporočeno pošiljko na naslov **Znanstveno-raziskovalno središče Koper, Garibaldijeva 1, 6000 Koper.**

Kandidati morajo svoje vloge oddati osebno do vključno 16.9.2024 do 15. ure. Kot pravočasno se štejejo tudi prijave oddane priporočeno po pošti iz Slovenije do vključno 16.9.2024 (velja poštni žig). **Nepravočasne prijave ne bodo upoštevane.**

1. **Rok, v katerem bodo kandidati obveščeni o rezultatih razpisa**

Kandidati bodo o izboru obveščeni v skladu z Zakonom o delovnih razmerjih ZDR – 1 (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722) in [203/20](http://www.uradni-list.si/1/objava.jsp?sop=2020-01-3772) – ZIUPOPDVE).

1. **Razpisna dokumentacija**

**Razpisna dokumentacija s pogoji,** ki jih morajo kandidati izpolnjevati, in z navodili za prijavo so na voljo na spletni strani [www.zrs-kp.si](http://www.zrs-kp.si) in na sedežu Znanstveno-raziskovalnega središča Koper, Garibaldijeva 1, 6000 Koper do zaključka razpisa.

**Razpisna dokumentacija zajema:**

* Prijavni obrazec za kandidata za mladega raziskovalca v letu 2024,
* Navodila za prijavo na javni razpis,
* Obrazec Izjava/2024.

**Druge priloge (informativno gradivo):**

* Obrazec Potrdilo in ocenjevalni list (izpolni mentorica).

1. **Dodatne informacije in opozorila**

Kandidati, ki so že imeli odobreno sofinanciranje podiplomskega študija iz javnih sredstev ne morejo biti financirani še v okviru programa mladih raziskovalcev ne glede na to, ali so doktorski študij zaključili ali ne.

Kandidati lahko dodatne informacije v zvezi z javnih razpisom dobijo pri strokovni službi ali pri mentorici po elektronski pošti:

|  |  |  |  |  |
| --- | --- | --- | --- | --- |
| **Ime in priimek** | **Telefon** | **E-pošta** | **Ime in priimek mentorice** | **E-pošta** |
| Martina Žerak | 05/663-77-84 | [kadrovska@zrs-kp.si](mailto:kadrovska@zrs-kp.si) | dr. Milena Bučar-Miklavčič | milena.bucarmiklavcic@zrs-kp.si |

prof. dr. Rado Pišot

direktor ZRS Koper

\* V Javnem razpisu uporabljeni izrazi, zapisani v slovnični obliki moškega spola, so uporabljeni kot nevtralni za moške in ženske.